[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niEnglishCymraeg"}, {"text_idx": "#000008", "text": "Mae\u2019r ras i sero\u2019n cyflwyno llu o gyfleoedd i adeiladu dyfodol ynni glanach, gwyrddach a chynaliadwy i bob cymuned yn Ne-ddwyrain Cymru \u2013 gyda\u2019r darogan y bydd Hydrogen wrth graidd y trawsnewidiad hwnnw."}, {"text_idx": "#000009", "text": "Mae\u2019r nwy carbon isel gla\u0302n hwn yn addo bod a\u0302 ro\u0302l flaenllaw yn y ffordd rydym yn pweru\u2019n diwydiant, yn rhoi tanwydd yn ein trafnidiaeth ac yn gwresogi\u2019n cartrefi \u2013 ac felly roedd ti\u0302m Sgiliau a Doniau Prifddinas-Ranbarth Caerdydd yn llawn cyffro o ymuno a\u0302 darparwyr sgiliau arbenigol eraill yn y Gweithdy Sgiliau Hydrogen a drefnwyd yng Ngholeg Caerdydd a\u2019r Fro ar y 4ydd o Orffennaf."}, {"text_idx": "#000010", "text": "Gyda thi\u0302m Prifddinas-Ranbarth Caerdydd yn gynhenid gysylltiedig a\u0302 helpu i ddiwallu\u2019r galw am sgiliau \u2013 a\u2019r ddarpariaeth set sgiliau sero net sydd wedi\u2019u gwreiddio yn ymyriadau ein Cronfa Ffyniant Cyffredin \u2013 profodd y Gweithdy\u2019n anhygoel o fuddiol i oleuo\u2019r llwybr sgiliau hydrogen fydd yn cynhyrchu swyddi newydd sylweddol i\u2019n rhanbarth ..."}, {"text_idx": "#000011", "text": "Y sgiliau a nodwyd i adeiladu ecosystem hydrogen"}, {"text_idx": "#000012", "text": "Cynhaliodd CR Plus o Glwstwr Diwydiannol De Cymru (SWIC) sesiwn gwefreiddiol yn datgelu\u2019r sgiliau a nodwyd (hyd yn hyn) fydd yn helpu i weithredu Cynllun ar gyfer Twf Gla\u0302n gyda hydrogen wrth ei graidd."}, {"text_idx": "#000013", "text": "Mae\u2019n gynllun fydd yn cadw gafael ar 113,000 o swyddi, yn creu rolau newydd dirifedi, yn tyfu\u2019r \u00a36 biliwn o Werth Ychwanegol Gros a gyflawnir eisoes gan ddiwydiant De Cymru \u2013 ac yn ddichonol yn datgloi\u2019r swm syfrdanol gwerth \u00a330 biliwn o gyfleoedd buddsoddi yn ein rhanbarth."}, {"text_idx": "#000014", "text": "Mae\u2019r sgiliau sydd eu hangen yn cynnwys \u2018doniau ardrawslin\u2019 megis meddylfryd systemau, cyfathrebu, arweinyddiaeth, digidol, ymwybyddiaeth amgylcheddol, ymgysylltu a\u0302 pholisi amgylcheddol ac economi cylchol \u2013 yn ogystal a\u0302 sgiliau a\u0302 seiliau technoleg megis hydrogen, dal carbon, cynhyrchu pw\u0302er adnewyddadwy a dylunio cylchol: cymysgedd cyfoethog o sgiliau fydd yn creu llawer o rolau newydd, yn ogystal a\u0302 bod a\u0302 rhan hanfodol wrth \u2018wyrddio\u2019 galwedigaethau cyfredol megis trydanwyr, peirianwyr, ffitwyr pibelli a weldwyr."}, {"text_idx": "#000016", "text": "Dangosodd y darparwr sgiliau ac addysg hydrogen, Gwynt Glas, sut mae gweithlu medrus yn hollol hanfodol i greu cadwyn gyflenwi sy\u2019n barod am Hydrogen \u2013 a sut mae gan ddiwydiant, colegau addysg bellach, cwricwlwm mwy cyffredinol ysgolion a rhaglenni datblygu gyrfaoedd oll ran anhepgor mewn meithrin yr wybodaeth y mae arnom ei hangen i fachu ar, a chyflawni\u2019r cyfle ynni adnewyddadwy ... tra bod Hynamics, cynhyrchwyr hydrogen a rhan o\u2019r fenter edf anferth, wedi peintio\u2019r darlun mawr o sut y caiff gweithfeydd pw\u0302er hydrogen gwyrdd creu ledled Ewrop (yn cynnwys yn ein rhanbarth ni yn Y Barri) trwy bartneriaethau penodedig a\u0302 diwydiannau a rhanddeiliaid lleol \u2013 gan nodi pedwar o deuluoedd sgiliau sy\u2019n llunio\u2019r llwybr hydrogen:"}, {"text_idx": "#000017", "text": "Y Sgiliau Dadansoddol i ddadansoddi gwahanol elfennau prosiect \u2013 yn cynnwys materion technegol, economaidd, cyfreithiol a chyfundrefnol.Y Creadigrwydd i gynhyrchu syniadau newydd ar o\u0302l ystyried y cyfleoedd a\u2019r bygythiadau, fel ei gilydd.Yr Entrepreneuriaeth i nodi\u2019r \u2018dewisiadau masnachol cywir\u2019 mewn sector sy\u2019n torri tir newydd drwy\u2019r adeg.Y Dysg-adwyedd i esblygu mewn diwydiant sy\u2019n newid yn gyflym sydd eisoes wedi\u2019i nodi am ei lif cyson o feddwl hollol newydd, datblygiadau sy\u2019n trawsnewid yn llwyr, deddfwriaeth newydd ac ymagweddau newydd tuag at fusnes."}, {"text_idx": "#000019", "text": "Dangosodd y Gweithdy\u2019n eglur bod partneriaethau rhwng gwahanol ddiwydiannau, amrywiol ddarparwyr sgiliau a busnesau eang eu hystod yn hanfodol i lwyddiant."}, {"text_idx": "#000020", "text": "Atgyfnerthodd Protium, y cynhyrchydd hydrogen mwyaf yng Nghymru, y neges bod angen amrywiaeth o sgiliau i gynnal dyfodol gwyrddach \u2013 gyda\u2019u sefydliad eu hunain yn cynnal doniau mor \u2018wahanol\u2019 a\u0302 pheirianneg, digidol, rheoli prosiectau \u2013 tra rhoddodd DP Energy safbwynt datblygwr ynni o\u2019r llewyrch cynaliadwy y gellid ei gyflawni drwy greu swyddi a chyfleoedd allforio dichonol, fel ei gilydd."}, {"text_idx": "#000022", "text": "Rhoddodd y Gweithdy lawer o fewnwelediadau dwfn, gydag amryw o thema\u0302u eglur sydd eisoes yn amlwg:"}, {"text_idx": "#000023", "text": "Y Dyfodol ac Yn Awr: mae arnom angen datblygu sgiliau a chymwyseddau ein pobl ar fyrder \u2013 a\u2019u datblygu mewn mwy o niferoedd nag erioed o\u2019r blaen.Yr Angen am Gyflymder: mae arnom angen y sgiliau hynny a rhoi\u2019r adnoddau i bobl ar hyn o bryd, ar gyfer y prosiectau sydd eisoes yn cael eu datblygu. Mae cydweithredu yn hanfodol: cydweithio yw\u2019r unig ffordd y gallwn nodi a chyflawni i fodloni\u2019r gofynion.Mae Hyblygrwydd a Chadernid yn hanfodol: mae\u2019r dirwedd sero net yn dal i esblygu, a bydd yr esblygiad hwnnw\u2019n parhau am amser maith."}, {"text_idx": "#000024", "text": "Cynyddu\u2019r cyfle i greu sgiliau a swyddi yn ein rhanbarth"}, {"text_idx": "#000026", "text": "\u201cGall ein rhan o\u2019r byd hawlio lle arbennig yn yr economi hydrogen, gyda\u2019r gell tanwydd hydrogen yn cael ei dyfeisio gan William Grove, Cymro balch o\u2019r De, yn 1842."}, {"text_idx": "#000027", "text": "\u201cPetai\u2019n fyw heddiw, byddai Syr William wedi\u2019i wefreiddio o weld sut mae\u2019r tanwydd eithriadol hwn yn awr yn ein helpu i leihau allyriadau nwy ty\u0302 gwydr, ac yn hysbysu llawer o\u2019n mentrau ynni adnewyddadwy \u2013 o Ganolfan Ymchwil Tyrbinau Nwy Prifysgol Caerdydd a rhaglen Gwaith Trin Gwastraff Caerdydd gan Dw\u0302r Cymru, i brosiect arloesol Tarmac yng Ngwaith Sment Aberddawan a\u2019r gwaith rhagorol sydd eisoes yn cael ei wneud ledled Clwstwr Diwydiannol De Cymru a Phorth y Gorllewin."}, {"text_idx": "#000028", "text": "\u201cMae\u2019r Gweithdy hwn yn cynrychioli rhywbeth o drobwynt mewn tynnu ynghyd rhanddeiliaid a\u0302 sgiliau hydrogen allweddol \u2013 gyda\u2019r wybodaeth a\u2019r gwersi a rannwyd yn diweddaru pawb ar y daith sy\u2019n symud ar gyflymder aruthrol weithiau.\u201d"}, {"text_idx": "#000030", "text": "\u201cFel tanwydd allweddol i ostwng allyriadau nwy ty\u0302 gwydr \u2013 a cholofn o Gynllun Cyflawni Carbon Isel Llywodraeth Cymru \u2013 mae hydrogen yn llunio dyfodol fydd yn creu miloedd lawer o swyddi medrau uchel, sy\u2019n talu\u2019n dda a chynaliadwy i bobl a chadwyni cyflenwi drwy\u2019n rhanbarth i gyd."}, {"text_idx": "#000031", "text": "\u201cDangosodd y Gweithdy hwn y potensial i adeiladu sylfaen sgiliau cydnerth \u2013 a phiblinell ddoniau sy\u2019n gallu pweru\u2019r gorchwyl o helaethu a defnyddio mentrau\u2019n fasnachol a all sefydlu Cymru fel arweinydd cynnar yn y farchnad, mewn popeth o o\u0302l-osod domestig a chynhyrchu hydrogen ar raddfa fawr, i gyflwyno fesul cam bysiau, trenau a cheir celloedd tanwydd."}, {"text_idx": "#000032", "text": "\u201cBydd darparu sgiliau ac Ymchwil a Datblygu yn ganolog i hynny i gyd, gan gynorthwyo\u2019r prosiectau lleol a\u2019r ymagweddau yn seiliedig ar fannau fydd yn sbarduno\u2019n datgarboneiddio diwydiannol \u2013 gan ein galluogi i fod yn fwy cysylltiedig, yn fwy cystadleuol ac yn gadarnach, ym mhob ystyr.\u201d"}, {"text_idx": "#000035", "text": "Y trawsnewidiad mewn trafnidiaeth sy\u2019n creu rhanbarth cysylltiedig, cystadleuol"}, {"text_idx": "#000037", "text": "Y chwyldro ULEV sy\u2019n trawsnewid trafnidiaeth yn ein rhanbarth"}, {"text_idx": "#000038", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]